Neteja de la platja de les Filipines
2021-05-09 09:30 - 17:00 (Europe/Madrid) | Platja de les Filipines, Chiringuito El Mosquito, Viladecans, Espanya
Dia: diumenge 9 de maig del 2021.
Hora de trobada: 9:30.
Lloc de trobada: xiringuito El mosquito / inici de la platja de les Filipines (Viladecans).
Cost: gratuït.

Des del grup de Joves Naturistes organitzem, pel diumenge 9 de maig, una activitat nudista de neteja de la platja de les Filipines (Viladecans) emmarcada dins la iniciativa d’abast europeu Let’s clean up Europe. La participació és lliure i gratuïta, i us animem a assistir-hi per contribuir a deixar una mica més net aquest valuós espai natural mentre en gaudim en companyia. Serà la primera quedada que convoquem des del setembre!
Si encara no heu participat en cap sortida d’aquesta mena, recomanem que llegiu abans aquest article per poder saber més coses sobre els objectius i dinàmica de les activitats de neteja. Adjuntem aquí alguns consells:

Encara que es tracti d’una activitat de nudisme opcional, cal protegir-se bé les mans amb guants gruixuts (uns guants d’un sol ús no prevenen talls).
En cas d’avançar per un roquerar o un espigó, caminar amb molta prudència i amb un calçat adequat per a evitar relliscades
És important portar suficients bosses d’escombraries, i evitar omplir-les massa perquè no és estrany que es trenquin, sobretot si porten residus molt pesants o objectes tallants.
Durant l’activitat, s’ha de recollir tot allò que no formi part de la natura i evitar endinsar-se en àrees protegides, com ara les zones de dunes que hi ha en moltes platges, que poden ser espais de nidificació d’aus. En terrenys irregulars és important no allunyar-se del grup i procurar no quedar fora del camp visual dels altres.
Cal fixar-se bé en què s’està recollint i d’entrada evitar tocar deixalles perilloses, com ara xeringues o productes químics.
Un cop hagi quedat tota la zona lliure de residus, es fan fotografies de tot allò que s’ha recollit perquè en quedi constància; després es classifiquen les deixalles que es puguin reciclar, i per acabar es llencen als contenidors corresponents.
Finalment, havent rematat la tasca, sovint recuperem forces fent un aperitiu conjunt i gaudint del sol i del mar en una platja una mica més neta!

Durant tota l’activitat seguirem les mesures adequades de prevenció per evitar la propagació de la Covid-19. Els grups seran d’un màxim de 6 persones (se’n faran diversos si el nombre d’assistents és superior), mantindrem en tot moment la distància de seguretat i ens rentarem les mans en acabar. Al final, dipositarem les deixalles recol·lectades en els contenidors corresponents de la platja i celebrarem plegats la feina ben feta.
En cas que estigueu interessats/des a participar-hi, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat. Us afegirem a un grup de WhatsApp per coordinar l’activitat!
IMPORTANT: en cas que persisteixi el confinament comarcal pel dia 9, és possible que posterguem l’activitat per facilitar l’assistència de persones de fora del Baix Llobregat. Atenció a les actualitzacions!

Jornada de visibilització del nudisme a la platja de l'Illa Roja
2021-06-13 | Platja de l’Illa Roja, Platja de l'Illa Roja, Begur, Espanya
Dia: diumenge 13 de juny del 2021.
Hora de trobada: qualsevol moment del dia, preferiblement aviat al matí si es vol ajudar a preparar l’esdeveniment.
Lloc de trobada: platja de l’Illa Roja (Begur).
Cost: gratuït.

El diumenge 13 de juny els Joves Naturistes celebrarem una jornada de visibilització del nudisme a la platja de l’Illa Roja (Begur), seguint la iniciativa del compte d’Instagram @espaciosnaturistas i amb el suport del Club Català de Naturisme i dels banyistes nudistes assidus de la platja.
La idea principal és passar el dia gaudint del nudisme en companyia, com en qualsevol altra sortida de platja de les que hem organitzat fins ara, però amb un caire més reivindicatiu: entre altres accions, repartirem flyers informatius, restablirem la senyalització de la cala i farem una cadena humana per a escenificar el caràcter tradicionalment nudista d’aquest preciós espai, que al llarg dels darrers anys s’ha afeblit de forma evident.
A banda de les activitats de visibilització, també se’n faran d’altres per grups: volleyball, jocs de cartes, neteja de l’espai, coneixement del medi, concursos de natació, i moltes més que podran ser proposades durant les setmanes vinents o allà mateix. Tu també pots fer-nos arribar les teves idees!
Pel que fa al transport públic, advertim d’antuvi que, pel fet de ser un diumenge, és molt difícil arribar a Pals o a Begur en bus. En cas que tingueu problemes de mobilitat, feu-nos-ho saber i mirarem de trobar-hi una solució.
Remarquem que tothom és benvingut en aquesta activitat, i en qualsevol moment del dia. No et perdis l’oportunitat de veure l’Illa Roja envaïda per nudistes en lloc de banyistes tèxtils, i de prendre part en una acció tan especial i simbòlica!
En cas que estigueu interessats/des a participar-hi, poseu-vos en contacte amb nosaltres a través d’un DM al nostre Instagram o Twitter, o envieu-nos un missatge a joves@naturisme.cat. Si voleu, us podem afegir al grup de WhatsApp destinat a coordinar l’activitat.

Font de la imatge: Flickr

Dia del naturisme al Torn
2021-07-04 07:30 - 17:00 | Platja del Torn, Platja del Torn, L'Hospitalet de l'Infant, Tarragona, Espanya
Dia: diumenge 4 de juliol del 2021.
Hora i lloc de trobada: 7:45 a l’estació de Sants (pels que vulgueu acompanyar-nos en tren des de Barcelona) o a partir de les 10 del matí a la platja del Torn.
Cost: gratuït.
Públic: activitat oberta a qualsevol persona jove (<30).

El diumenge 4 de juliol és el dia internacional del naturisme, i per celebrar-ho, els Joves Naturistes hem decidit organitzar una quedada a la platja del Torn (l’Hospitalet de l’Infant), una de les que preserva una major tradició nudista, vora el càmping El Templo del Sol. La idea és passar un dia tranquil en companyia, gaudint de l’entorn natural, i pensar en les activitats que podríem realitzar durant l’estiu. Pels que sigueu de la zona tarragonina i encara no hagueu participat en cap sortida, aquesta pot ser una molt bona oportunitat de conèixer-nos en persona i passar a formar part del grup!
Els coordinadors de Joves Naturistes sortirem de Sants el primer tren (R16) que va cap a l’Hospitalet a les 8:03 del matí; si sou del Barcelonès o rodalies, teniu l’opció d’acompanyar-nos i fer tot el trajecte junts. Si viviu més a prop de la platja, o podeu arribar-hi més fàcilment per altres mitjans, podem trobar-nos allà a partir de les 10. Com passa amb totes les activitats d’aquesta mena, no hi ha cap problema si arribeu més tard o més aviat.
Si esteu interessats/des a venir, aniria bé que ens comuniquéssiu la vostra assistència (segura o hipotètica) a través del nostre correu (joves@naturisme.cat), d’un DM al nostre instagram (@jovesnaturistes) o del formulari de contacte de la web. D’aquesta manera mantindrem el contacte i ens podrem trobar fàcilment a Sants o a la platja. També crearem un grup de WhatsApp temporal per coordinar l’activitat.

Font de la imatge: Urbina Vinos Blog

Jornades de visibilització del nudisme
2021-08-07 - 2021-08-08 | Tarda de jocs de taula, Barcelona
El dissabte 7 i el diumenge 8 d’agost se celebraran, per part del CCN, les Jornades de visibilització del nudisme en diferents platges d’ús nudista de Catalunya. Des de Joves Naturistes us animem a totis a anar a la platja nudista que us quedi més a prop o a la vostra platja habitual per reivindicar el nudisme com l’opció més còmoda i natural per a banyar-se, prendre el sol i relaxar-se.
Aquest estiu també hem de ser presents a les platges perquè s’hi mantingui la pràctica del nudisme. No deixem de despullar-nos encara que hi hagi pocs nudistes; si ens despullem, més gent ho farà. I no marxem de la platja si no és per excés de banyistes, sempre seguint les recomanacions de seguretat pel COVID-19.
Proposem algunes platges on és més important visibilitzar el nudisme:

Platja de l’Illa Roja a Begur.
Platja de Sa Boadella, Lloret de Mar.
Nova platja nudista de Malgrat de Mar, al costat de la pista d’atletisme.
Cala de la Vinyeta, Calella.
Platja del Remolar, El Prat de Llobregat.
Roca Plana i Cala Fonda (Waikiki), Tarragona.

Sessió d'spa nudista - CCN
2021-11-07 16:00 - 17:30 | Hotel & Spa Villa Olímpica Suites, Carrer de Pallars, 121-125, Barcelona, Barcelona, 08018, Espanya
ACTIVITAT D’UN DIA: 7 de novembre de les 16h a les 17:30h a l’spa Minos de l’Hotel Vila Olímpica de Barcelona.
Organitzem trobada de joves per la propera sessió d’spa nudista convocada pel CCN el diumenge 7 de novembre (16h-17:30h). L’hora de trobada és a les 15:45h a la recepció de l’Hotel Vila Olímpica de Barcelona (C/ Pallars, 121-125).
El preu per entrar són 13 euros pels socis del CCN i 17 pels no socis, i inclou una tovallola, xancletes i 90 minuts d’spa relaxant. L’spa compta amb una piscina, banyeres d’hidromassatge, banys turcs, sauna finlandesa i circuits d’aigua a diverses temperatures: https://villaolimpica.zthotels.com/ca/spa-minos/
Cal que feu la reserva al telèfon 933 569 727, escollint l’opció de l’spa, extensió número 2. L’horari per fer reserves són les tardes de 17h a 22h. També aniria bé que ens confirméssiu assistència (per correu o per DM a Instagram o Twitter) per dur el compte d’assistents joves. Tingueu present que l’aforament màxim per les sessions d’aquest any és de 24 persones.

Sessió d'spa nudista - CCN
2021-11-19 21:30 - 23:00 | Hotel & Spa Villa Olímpica Suites, Carrer de Pallars, 121-125, Barcelona, Barcelona, 08018, Espanya
ACTIVITAT D’UN DIA: 19 de novembre de les 21:30h a les 23h a l’spa Minos de l’Hotel Vila Olímpica de Barcelona.
Organitzem trobada de joves per la propera sessió d’spa nudista convocada pel CCN el divendres 19 de novembre (21:30h-23h). L’hora de trobada és a les 21:15h a la recepció de l’Hotel Vila Olímpica de Barcelona (C/ Pallars, 121-125).
El preu per entrar són 13 euros pels socis del CCN i 17 pels no socis, i inclou una tovallola, xancletes i 90 minuts d’spa relaxant. L’spa compta amb una piscina, banyeres d’hidromassatge, banys turcs, sauna finlandesa i circuits d’aigua a diverses temperatures: https://villaolimpica.zthotels.com/ca/spa-minos/
Cal que feu la reserva al telèfon 933 569 727, escollint l’opció de l’spa, extensió número 2. L’horari per fer reserves són les tardes de 17h a 22h. També aniria bé que ens confirméssiu assistència (per correu o per DM a Instagram o Twitter) per dur el compte d’assistents joves. Tingueu present que l’aforament màxim per les sessions d’aquest any és de 24 persones.

Visita guiada a l'exposició "Les corps incorruptibles"
2022-04-21 18:00 - 19:00 | Centre LGTBI Barcelona, Carrer del Comte Borrell, 22, Barcelona, Barcelona, 08015, Espanya
El dijous 21 d’abril a les 18h assistirem a la darrera visita guiada a l’exposició Les corps incorruptibles de la fotògrafa Emilie Hallard, inclosa dins el cicle “Corporalitats” que ha organitzat el Centre LGTBI de Barcelona. L’obra d’Hallard vol oferir una declaració d’amor feminista, queer i antiracista per la diversitat, la improbabilitat, l’ambigüitat, l’androgin, el no-obvi i el no-binari.
Ens interessa recalcar que la idea inicial era realitzar una visita nudista per assolir la màxima vinculació amb l’art exposat i el seu missatge, però no ens ha estat autoritzat per l’Ajuntament de Barcelona. Tanmateix, us instem a participar igualment a la visita per admirar l’obra de la fotògrafa i donar suport a la iniciativa del cicle “Corporalitats”, tan afí als valors naturistes.
Per assistir a la visita, podeu reservar directament al centre LGTBI o contactar-nos a través del correu electrònic (joves@naturisme.cat) o d’un DM a Instagram o Twitter.
Aquesta activitat és organitzada per Joves Naturistes i Marinudistes.

Primera trobada de meditació creativa
2022-05-15 18:00 - 20:00 | Tarda de jocs de taula, Barcelona
Les trobades de meditació creativa són una proposta dirigida a persones naturistes amb inquietuds artístiques de qualsevol disciplina (escriptura, fotografia, dansa, pintura, dibuix, música, performance, escultura, etc.) que vulguin compartir una estona d’inspiració i creació col·lectiva enmig de la natura. La idea parteix de la necessitat de trencar amb el ritme frenètic que ens imposa el sistema capitalista i connectar amb el moment present mitjançant el desenvolupament de les aptituds artístiques, la contemplació de l’entorn i, sobretot, el gaudi d’experimentar sense haver d’assolir cap expectativa tècnica concreta.
El diumenge 15 de maig a les 18h organitzarem la primera trobada de meditació creativa, de caracter més aviat temptatiu / preparatiu, en algun indret públic de Barcelona (tipus parc o cafeteria). Ens centrarem sobretot a determinar l’enfocament i la dinàmica de les futures trobades de meditació creativa (la primera en un espai natural es realitzarà a l’estiu, durant l’estada a la Bartra) en funció de les inquietuds artístiques i necessitats de lis participants. A grans trets, seguirem aquest procediment (variable):

Presentacions per conèixer-nos i ubicar els interessos i especialitats de cadascú.
Explicació de la proposta inicial de l’activitat.
Ronda de suggeriments: duració de la meditació, espai, etc.
Tancament de la reunió i recull del que s’ha parlat.
Prendre alguna cosa i/o fer petar la xerrada, si ens ve de gust.

Remarquem que per assistir a aquesta activitat (i a les futures d’aquesta mena, que ja seran en espais de nuesa opcional) no cal ser artista professional, bàsicament es requereix tenir interès en la meditació, la consciència corporal i la creació.
En cas que desitgeu assistir-hi, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat. Més endavant crearem grupet de WhatsApp temporal entre les persones interessades per coordinar-nos i decidir el lloc de trobada.
Algunes imatges d’aquesta pàgina han estat extretes de Google o Twitter, i hem assumit que són de domini públic. Si en trobes una de teva i no vols que aparegui aquí, avisa’ns i l’esborrarem.

Trobada de primavera al refugi Vents del Cadí (CCN)
2022-05-20 18:00 - 2022-05-22 17:00 | Refugi Vents del Cadí, Vents del Cadí, Veïnat de l’Hostalet, Gisclareny, Barcelona, 08695, Espanya
Informació extreta directament de la pàgina web del Club Català de Naturisme: https://naturisme.cat/event/trobada-primavera-vents-del-cadi-20-22-5-2022/
Un cop més, el refugi de muntanya Vents del Cadí es treu la roba i es prepara per acollir una nova trobada naturista, dins de les activitats programades per la Junta del CCN.

Tindrà lloc el cap de setmana del 20,21 i 22 de maig, en plena primavera, amb una explosió d’aigua a les cascades i de verd als prats i boscos després d’un hivern suau i humit.
El Refugi, al cor del Parc Natural Cadí-Moixeró, al terme de Gisclareny, està envoltat de boscos, prats, rius i cascades, i de cims assenyalats com el Comabona i el Moixeró entre d’altres.

A banda de la posibiltat de practicar nudisme a dins i a fora, en les terrasses i al riu que passa a 15 metres, el programa de la trobada inclou també una excursió nudista al cim del Puigpedrós (2.912), la muntanya més alta de Girona, i també les visites al Bullidor de la Llet i a la Cua de Cavall, cascades ara amb la seva màxima potència de força i aigua degut a les pluges i al desglaç.
PROGRAMA:
Divendres 20 maig, vespre:

Rebuda als primers participants.
Sopar nudista. Es pot portar el sopar de casa o bé encarregar-lo al Refugi.

Dissabte 21 maig:

Bany de bon matí al riu que passa a 15 mts.
Esmorzar.
8:30: sortida cap el Refugi de Malniu, a Meranges, on començarà l’excursió al Puigpedrós.

– 9:30: Excursió a estones nudista al cim del Puigpedrós.

La ruta és de dificultat moderada degut a la longitud i al desnivell, però no en quant a dificultat tècnica.
Distància: 14,5 kms
Desnivell positiu: +1.050m
Temps: 7 hores
Algunes imatges de la ruta:
Estany de Malniu:

Cim del Puigpedrós:

Els Engorgs:

Petita crònica i més fotos de la ruta:
https://www.facebook.com/groups/230849360432098/permalink/597927760390921/
El track de la ruta:
https://es.wikiloc.com/rutas-senderismo/malniu-puigpedros-engorgs-14538680
Cal portar material de muntanya, roba i calçat adients, gorra, ulleres de sol, crema solar i recomanables pals.
Cal portar aigua i menjar per passar el dia.
<><><><><><><><><><><><><><><>
Pels qui no desitgin pujar al cim, poden fer una ruta més suau pels voltants del Refugi de Malniu, visitant els estanys de Malniu o l’Estany Sec i fent temps a la terrassa.

21:00: Sopar nudista. Es pot portar el sopar de casa o bé encarregar-lo al Refugi.

Diumenge 22 maig:

Bany de bon matí al riu que passa a 15 mts.
Esmorzar.
10:00: Excursió al Bullidor de la Llet, a la Cua de Cavall i al Salt de la Paca, tots 3 prop del refugi, on podrem gaudir de les aigües cristal.lines del Cadí-Moixeró.

Qui ho desitgi, pot quedar-se al Refugi prenent el sol.

13:00: bany de fang a la terrassa.
14:00: Dinar d’arròs de muntanya a la terrassa, amb carn o vegetarià.
17:00 Cloenda i comiat.

<><><><><><><><><><><><><><>
Preus especials pels membres del CCN:
·Dormir i esmorzar les 2 nits:

Habitació Penyes Altes 52,50€
Habitació Pedraforca 45€
Habitació Tosa d’Alp 45€
Habitació Comabona 37,50€

¡¡¡Descompte 50% la segona nit!!!
·Sopar de divendres i dissabte i dinar diumenge (opcionals): 12,50€/àpat. Tots els àpats poden ser vegetarians/vegans, però cal avisar-ho en fer la reserva.
Reserves:
Per reservar cal fer un ingrés a compte de 10€ i contactar amb en Fran Izquierdo:

Trucada al 938029227
Whatsapp al 686408890
email a refugiventsdelcadi@gmail.com

Places limitades, reserves preferents i exclusives pels socis del CCN fins el dia 10 de maig de 2.022.
ATENCIÓ: ara mateix ja no queda allotjament al refugi, però podeu fer reserva a la casa de colònies del costat (Cal Cerdanyola, La Salle Natura). Podeu contactar-hi a través del correu albergbaga@revisa.cat.

Chill Beach Day a la Murtra
2022-06-11 - 2022-06-12 | Platja de la Murtra, Platja de la Murtra, Sant Pol de Mar, Barcelona, 08395, Espanya
El dissabte 11 de juny farem una trobada a la platja de la Murtra, a Sant Pol de Mar, per passar el dia plegats (o l’estona que ens vingui de gust) i gaudir del nudisme en companyia. L’hora de trobada serà cap a les 11 del matí a l’estació de tren de Sant Pol, però podeu venir quan us vagi bé i reunir-vos amb nosaltres directament a la platja.
Si esteu interessadis a venir, ens ho podeu fer saber a través del nostre correu (joves@naturisme.cat), d’un DM al nostre instagram (@jovesnaturistes) o directament per WhatsApp, si esteu en algun dels grups de Joves Naturistes.
Salut i nuesa, i fins aviat!

25è aniversari de la platja nudista de la Mar Bella
2022-06-12 | Platja de la Mar Bella, Passeig Marítim de la Mar Bella, s/n, Barcelona, Barcelona, 08005, Espanya
El diumenge 12 de juny se celebra el 25è aniversari de la inauguració de la zona nudista de la platja de la Mar Bella de Barcelona.
Per celebrar-ho, el Club Català de Naturisme i l’Associació Platja Nudista de la Mar Bella oferiran un vermut a les 12h. Des de Joves Naturistes us animem a participar-hi per celebrar l’efemèride i reforçar la tradició nudista d’aquest espai urbà!
S’ha obert un fil al fòrum de la web del CCN per organitzar l’activitat: https://naturisme.cat/forums/Tema/25e-aniversari-de-la-platja-nudista-de-la-mar-bella-barcelona-12-de-juny/ (Cal estar registrat i connectat per accedir-hi).

Chill beach day a la platja de l'Aiguadolç
2022-07-16 | Platja de l’Aiguadolç, Platja de l'Aiguadolç, Vilanova i la Geltrú, Barcelona, 08880, Espanya
El dissabte 16 de juliol farem una trobada a la platja de l’Aiguadolç, a Vilanova i la Geltrú, per passar el dia plegats (o l’estona que ens vingui de gust) i gaudir del nudisme en companyia. S’hi pot arribar fàcilment en tren, i si agafeu el cotxe, hi ha un aparcament a la vora.
L’hora de trobada serà cap a les 11 del matí a l’estació de tren de Vilanova, però també podeu venir quan us vagi bé i reunir-vos amb nosaltres directament a la platja.
Si esteu interessadis a venir, ens ho podeu fer saber a través del nostre correu (joves@naturisme.cat), d’un DM al nostre instagram (@jovesnaturistes) o directament per WhatsApp, si esteu en algun dels grups de Joves Naturistes.
Salut i nuesa, i fins aviat!

Estada al Fonoll
2022-08-26 08:00 - 2022-08-28 17:00 | El Fonoll, Camí al Fonoll, Fonoll, Tarragona, 43425, Espanya
Aquest estiu organitzarem una trobada jove al poble naturista El Fonoll, situat a la Vall del Corb (Conca de Barberà), prop de Vallfogona i Guimerà.
Ja hem fet una primera reserva de 7 persones pel cap de setmana del 26 al 28 d’agost (de divendres a diumenge, 2 nits), de manera que, si voleu unir-vos a la trobada per aquestes dates, podeu afegir-vos al nostre grup (ens quedarem a l’alberg, uns 13 eur./nit, amb cuina i sala d’estar) o bé reservar pel vostre compte en algun altre allotjament del poble (http://elfonoll.cat/allotjament.php?ca).
El Fonoll és accessible en cotxe i també s’hi pot arribar en bus des de Barcelona (més info aquí: http://elfonoll.cat/ubicacio.php?ca). L’espai és ideal per a desconnectar i gaudir de la natura (es fan excursions guiades diàries), i també consta de diverses instal·lacions: botiga, biblioteca, bassa d’aigua, berenadors, sauna solar, bany de fang, etc.
Si voleu que us afegim a la reserva conjunta a l’alberg, és important que ens comuniqueu al més aviat possible el vostre interès a participar a la trobada. Per altra banda, si reserveu pel vostre compte, també ens ho podeu fer saber perquè ens trobem allà. Us podeu posar en contacte amb nosaltres a través d’un DM al nostre Instagram o Twitter, o d’un missatge a joves@naturisme.cat.

Trobada a Can Baió (Serinyà) - CCN
2022-09-16 - 2022-09-18 | Can Baió, Serinyà, Veïnat de Baio, S/N, Serinyà, Girona, 17852, Espanya
Atenció: aquesta és una activitat convocada pel Club Català de Naturisme i oberta a tothom, sense restricció d’edat.
Pel cap de setmana del 16 al 18 de setembre, el CCN organitza una trobada a la casa de turisme rural Can Baió, situada al municipi de Serinyà, al Pla de l’Estany (ubicació). Es tracta d’un nou indret on podrem gaudir del nudisme, banyar-nos en gorgs, fer senderisme i banys de fang, etc. També compta amb una sala de ioga i un espai de meditació.
Pel que fa a l’allotjament, hi ha dues possibilitats:

Allotjar-se dues nits a la casa rural, màxim 20 persones. El preu de la pernoctació les dues nits costa 50 €. Cal portar-se el menjar. Hi ha una cuina totalment equipada.
Anar a passar el dia del dissabte 17, màxim 20 persones més (40 en total). Cal portar-se el menjar i la beguda. Aquesta estada costa 10 € per l’ús de les instal·lacions de la casa i les activitats.

La majoria de les activitats es programaran pel dissabte 17, i al migdia es farà un dinar conjunt (de pícnic) en algun espai al voltant de la casa. Les persones que pernoctin ambdues nits podran fer la resta d’àpats dins de la casa, al menjador que hi ha al costat de la cuina. Cadascú es podrà organitzar els menús com ho desitgi o bé es podran organitzar àpats en grup.
En aquest enllaç podeu veure diverses imatges de Can Baió.
Cal que feu la reserva de l’estada, tant si passareu les dues nits a la casa com si només hi assistireu el dissabte 17. Els Joves Naturistes estem muntant una reserva grupal; si voleu formar-ne part, podeu contactar-nos a través del correu (joves@naturisme.cat), d’un DM a Instagram o Twitter, o enviant un missatge a un dels nostres grups de WhatsApp (si en formeu part). Alternativament, podeu reservar pel vostre compte a través del número d’en Blai Capdevila (660 76 26 05), responsable de la casa rural, que us indicarà com efectuar el pagament.

Gravació d'un espot de promoció del nudisme - CCN
2022-10-30 09:00 - 13:00 | Cala Fonda (Waikiki), Tarragona, Tarragona, Espanya
Aquesta és una trobada convocada pel Club Català de Naturisme i oberta a tothom, sense restricció d’edat.
Des de l’Associació Club Català de Naturisme volem crear contingut audiovisual, en format espots de vídeos, per fer difusió del nudisme, normalitzar la nuesa i donar a conèixer el moviment associatiu naturista.
Es farà una primera gravació el diumenge 30 d’octubre de 9 a 13h a la Cala Fonda (Waikiki), prop de Tarragona.
Busquem persones de totes les edats, també famílies amb fills, disposades a participar a la gravació com a figurants nudistes.
Necessitem saber quanta gent podria venir per preparar les diferents seqüències de la gravació, Per això necessitem que confirmeu la vostra participació per WhastApp o Telegram al telèfon del CCN, el 669289271. També podeu fer-ho a través dels canals de contacte de Joves Naturistes (joves@naturisme.cat, a més d’Instagram i Twitter). Faciliteu el vostre nom i cognoms, i dieu si podeu venir tot el dia o només matí o tarda. Properament donarem més detalls sobre horaris de la gravació i altres informacions.
Més detalls i inscripcions pel rodatge en aquest enllaç.
>> Sobre el transport: si no teniu cotxe i voleu assistir a l’activitat, feu-nos-ho saber. Algunes persones del grup de Joves Naturistes sortirem en tren des de Barcelona (R17) i caminarem des de l’estació d’Altafulla fins a les platges; podeu venir amb nosaltres perquè el trajecte us sigui més amè. També podem mirar de concertar-vos amb algú que hi vagi amb cotxe.
Entrada de l’activitat a la web del CCN: https://naturisme.cat/event/gravacio-dun-espot-sobre-nudisme-dissabte-8-doctubre/

Dinar de celebració del 45è aniversari del CCN a Granollers - CCN
2022-12-10 13:30 - 16:00 | Restaurant La Gran Olla, Carrer de Francesc Macià i Llussà, 300, Granollers, Barcelona, 08401
[Activitat organitzada pel Club Català de Naturisme]
L’Associació Club Català de Naturisme celebrarà el seu 45è aniversari amb un dinar el dissabte 10 de desembre al restaurant La Gran Olla de Granollers. Ubicació a Google Maps. L’hora de trobada serà a les 13.30h davant del restaurant, i el dinar serà a les 14h.
El menú té un cost de 25€, amb opcions per a persones vegetarianes / veganes i amb al·lèrgies i/o intoleràncies.
A la web del CCN hi trobareu el menú i les instruccions per a fer la reserva: https://naturisme.cat/event/dissabte-10-12-dinar-de-celebracio-del-45e-aniversari-del-ccn-a-granollers/
Si teniu menys de 35 anys, també podeu confirmar-nos assistència a nosaltres (per correu a joves@naturisme.cat o per DM a Instagram o Twitter) perquè us posem en contacte amb les persones del grup de joves que assisteixin a la trobada.

Taller de Moviment Autèntic Naturista
2023-01-28 10:00 - 13:00 | Barcelona Espai Supervisió (BES), Carrer de Sardenya, 229, 2n 4a, Barcelona, Barcelona, 08013, Espanya
[Activitat organitzada per Barcelona Espai Supervisió (Xavier Gimeno, Teresa Escobedo) i el Club Català de Naturisme]
El Moviment Autèntic Naturista (MAN) és una proposta innovadora que ens aporta una major confiança, contacte amb un mateix i pau interior.
El Moviment Autèntic és una pràctica que ens facilita l’autoconeixement des del moviment i el gest corporal. Ens proposa escoltar-nos des del cos, deixar que aquest s’expressi per fer-nos més conscients de la nostra corporeïtat. Viure l’experiència del Moviment Autèntic Nu, genera una consciència integrativa més profunda, promou el benestar físic, emocional i mental amb el cos alliberat dels condicionants de la roba.
Dates:
Un dissabte mensual de 10:00 a 13:00, els següents dies: 28 de gener, 25 de febrer, 25 de març, 29 d’abril, 27 de maig i 17 de juny de 2023.
Preus:
Persones sòcies del Club Català de Naturisme: 23€
Persones no sòcies: 25€ i amb acompanyant 47€
Més informació i inscripcions en aquest enllaç, o trucant al 619 54 32 76 (Xavier).
Si teniu menys de 35 anys, també podeu confirmar-nos assistència a nosaltres (per correu a joves@naturisme.cat o per DM a Instagram o Twitter) perquè us posem en contacte amb les persones del grup de joves que assisteixin a l’activitat.

Sessió d'spa nudista - CCN
2023-02-05 18:00 - 19:30 | Hotel & Spa Villa Olímpica Suites, Carrer de Pallars, 121-125, Barcelona, Barcelona, 08018, Espanya
[Activitat organitzada pel Club Català de Naturisme, sense restricció d’edat]
Pel diumenge 5 de febrer, el CCN ha programat una nova sessió nudista a l’spa Minos de l’Hotel Vila Olímpica de Barcelona (C. de Pallars, 121-125). L’horari serà de 18 a 19.30h.
El preu per entrar són 13€ pels socis del CCN i 17€ pels no socis, i inclou una tovallola, xancletes i 90 minuts d’spa relaxant. L’spa compta amb una piscina, banyeres d’hidromassatge, banys turcs, sauna finlandesa i circuits d’aigua a diverses temperatures: https://villaolimpica.zthotels.com/ca/spa-minos/
Cal que feu la reserva al correu minoshvo@zthotels.com o bé al telèfon 933 569 727, escollint l’opció de l’spa, extensió número 2. L’horari per fer reserves són les tardes de 17 a 22h. No trigueu massa a trucar, que les places volen!
Si teniu menys de 35 anys, també podeu confirmar-nos assistència a nosaltres (per correu a joves@naturisme.cat o per DM a Instagram o Twitter) perquè us posem en contacte amb les persones del grup de joves que assisteixin a la trobada.
Convocatòria de l’activitat a la web del CCN: https://naturisme.cat/event/divendres-18-de-novembre-sessio-nudista-a-lspa-minos-de-barcelona-de-21-a-22-30h/

Sessió d'spa nudista - CCN
2023-02-19 18:00 - 19:30 | Hotel & Spa Villa Olímpica Suites, Carrer de Pallars, 121-125, Barcelona, Barcelona, 08018, Espanya
[Activitat organitzada pel Club Català de Naturisme]
Pel diumenge 19 de febrer, el CCN ha programat una nova sessió nudista a l’spa Minos de l’Hotel Vila Olímpica de Barcelona (C. de Pallars, 121-125). L’horari serà de 18 a 19.30h.
El preu per entrar són 13€ pels socis del CCN i 17€ pels no socis, i inclou una tovallola, xancletes i 90 minuts d’spa relaxant.
L’spa compta amb una piscina, banyeres d’hidromassatge, banys turcs, sauna finlandesa i circuits d’aigua a diverses temperatures: https://villaolimpica.zthotels.com/ca/spa-minos/
Cal que feu vosaltres la reserva al correu minoshvo@zthotels.com o bé al telèfon 933 569 727, escollint l’opció de l’spa, extensió número 2. L’horari per fer reserves són les tardes de 17 a 22h. No trigueu massa a trucar, que les places volen!
Si teniu menys de 35 anys, també podeu confirmar-nos assistència a nosaltres (per correu a joves@naturisme.cat o per DM a Instagram o Twitter) perquè us posem en contacte amb les persones del grup de joves que assisteixin a la trobada.

Trobada a la platja de l'Aiguadolç pel dia del naturisme
2023-06-04 | Platja de l’Aiguadolç, Platja de l'Aiguadolç, Vilanova i la Geltrú, Barcelona, 08880, Espanya
El diumenge 4 de juny és el dia internacional del naturisme, i aquest any, els Joves Naturistes ens trobarem a la platja de l’Aiguadolç (Vilanova i la Geltrú) per celebrar l’efemèride i compartir espai amb la gent de l‘Associació Naturista de la Platja de l’Aiguadolç (ANPA).
L’hora de trobada serà cap a les 11 del matí a l’estació de tren de Vilanova, però també podeu venir quan us vagi bé i reunir-vos amb nosaltres directament a la platja.
La idea principal és passar el dia gaudint del nudisme a l’aire lliure, com en qualsevol altra sortida de platja, però depenent de quantes persones siguem, de la disposició de cadascú i del que ens vingui de gust en el moment, també podem realitzar algunes accions de visibilització, com ara repartir pamflets informatius (en tenim de difusió del nudisme i del grup de joves) o fins i tot organitzar activitats que sensibilitzin sobre el nudisme i encoratgin els eventuals banyistes tèxtils a despullar-se. Al migdia, convidarem lis assistents joves (i qualsevol persona que s’hi vulgui unir) a un petit vermut, aprofitant la nevereta portàtil que tenim.
En cas que estigueu interessadis a participar-hi, poseu-vos en contacte amb nosaltres a través d’un DM al nostre Instagram o Twitter, o envieu-nos un missatge a joves@naturisme.cat. Aviat crearem un grup de WhatsApp temporal per coordinar l’activitat.
Si no podeu/voleu anar a aquesta platja en concret, us animem igualment a passar el dia a la platja nudista que tingueu més a prop (o a l’espai de la vostra preferència, sigui o no de tradició nudista) per celebrar el dia del naturisme!

Joves Naturistes a la platja de l’Aiguadolç, estiu 2022

Trobada naturista a la Clua de Meià - CCN
2023-06-10 09:30 - 18:00 | La Clua de Meià, Partida Clua, 16, La Clua, Lleida, 25737, Espanya
El dissabte 10 de juny el Club Català de Naturisme i l’associació Transcluaviva organitzen una visita al poble de Clua de Meià (Artesa de Segre) i una excursió nudista per la Vall d’Ariet. Algunes persones del grup de Joves Naturistes hi participarem!
Es farà un dinar popular i vegà, una paella comunitària que ens oferiran des de l’associació Transcluaviva.
A la tarda es farà una taula rodona amb el títol: “Sobre la necessitat de la interseccionalitat en el moviment naturista”.
Per apuntar-vos a l’activitat, podeu contactar-nos a través del correu (joves@naturisme.cat), d’un DM a Instagram o Twitter, o enviant un missatge a un dels nostres grups de WhatsApp (si en formeu part). Alternativament, també podeu contactar directament amb el CCN (correu ccn@naturisme.cat o bé per WhatsApp al telèfon 669289271).
Hi ha la possibilitat de dormir al poble de La Clua la nit del divendres al dissabte i/o del dissabte al diumenge. Per dormir hi ha el local de l’associació (5-7 persones), una caravana (2 persones), l’església i la zona d’acampada. Si necessiteu allotjament, demaneu-ho i us passarem el contacte de l’associació Transcluaviva.
També hi ha un hostal a Artesa de Segre i cases de turisme rural pels pobles del voltant. Si voleu informació, també ens ho podeu demanar.
Ens trobarem a les 9.30h al poble de Clua de Meià, a la plaça, davant de l’església. Ubicació a Google Maps.
Organitzen: Associació Transcluaviva i Associació Club Català de Naturisme.

Trobada a Mas Coromina per Sant Joan (CCN)
2023-06-24 - 2023-06-25 | Mas Coromina, Mas Coromina, Girona, 17813, Espanya
El cap de setmana del 23 al 25 de juny, el Club Català de Naturisme celebrarà una trobada naturista a Mas Coromina, una casa de colònies ubicada a la Garrotxa (concretament aquí). Vegeu la convocatòria de l’activitat a la pàgina del CCN.
Algunes persones del grup de Joves Naturistes hi farem estada durant una nit (del 24 al 25, dissabte a diumenge). Serà una trobada lúdica i social que compartirem també amb altres persones de l’associació. A Mas Coromina hi ha piscina, jardí extens i sales amb taules i sofàs on podrem relaxar-nos, conversar, i/o jugar a jocs de taula, entre altres coses que ens vinguin de gust.
Per assistir a l’activitat, podeu reservar pel vostre compte amb les dades que hi ha a la pàgina del CCN o bé posar-vos en contacte amb nosaltres a través d’un DM al nostre Instagram o Twitter, o d’un missatge a joves@naturisme.cat / jovesccn@gmail.com.
És important que ens comuniqueu al més aviat possible el vostre interès a participar a la trobada i les vostres necessitats alimentàries, per confegir una llista d’assistents i poder fer la reserva amb temps. Encara que reserveu pel vostre compte, us demanem que contacteu abans amb nosaltres si voleu sumar-vos al grup de joves.

Tarda (i nit?) al Borró o a Cala Estreta - Joves Naturistes
2023-09-02 16:00 - 2023-09-03 10:00 | Cala Estreta, Cala Estreta, Palamós, Girona, 17230, Espanya
Pel cap de setmana del 2-3 de setembre, de Joves Naturistes proposem una trobada a la platja del Borró (Colera) o a Cala Estreta (Palamós, Girona) amb opció de passar la nit en bivac. Aquesta activitat està oberta a qualsevol persona jove que s’hi vulgui sumar (previ contacte amb lis organitzadoris de Joves Naturistes i conformitat amb les Normes de conducta si encara no heu vingut mai a cap de les nostres activitats).
La idea seria trobar-nos cap al migdia / aviat a la tarda a la platja que escollim, fer un sopar compartit, i després, si ho acordem així, preparar-nos per passar la nit al ras, a la platja o en algun indret proper. Totes dues platges es troben en paratges naturals arrecerats on es pot practicar el nudisme de forma lliure i tranquil·la.
Unes setmanes abans de l’activitat concretarem què fem finalment (si bivac o trobada només de dia) i quina serà la platja que visitem, però si us agrada la idea, ja ens ho podeu fer saber a través d’un DM al nostre Instagram o Twitter, o d’un missatge a joves@naturisme.cat. Dieu si us apuntaríeu al bivac.

Trobada jove d'interior casual
2023-12-16 17:00 - 20:00 | Barcelona, Barcelona, Barcelona, Espanya
El dissabte 16 de desembre, de 17 a 20h, farem una trobada d’interior en nuesa opcional a Barcelona, en un local privat. La proposta és prendre el te / fer un berenar compartit i les activitats que ens vinguin de gust (xerrar, jugar a jocs de taula, escoltar música,…). Bàsicament una trobada per passar una estona de socialització clothing optional. Si ens ve de gust, després podem anar a sopar a algun local amb opcions vegetarianes / veganes i fer una visita a les piscines Picornell, que obren en horari nudista de les 21.15 a les 23h.
Friendly reminder:
És imprescindible que tothom cuidi l’espai i que es respectin les necessitats de les persones que hi participen (independentment del físic, la identitat i expressió de gènere, orientació, lloc d’origen, etc.), ja que es pretén que sigui un espai el més divers i segur possible. Remarquem que despullar-se serà totalment opcional.
En cas que estigueu interessadis a participar-hi, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat.
>> Si és la primera vegada que veniu a una de les nostres trobades, és especialment important que us presenteu degudament al missatge i que hagueu llegit prèviament les nostres normes de conducta. Tingueu present que, pel caràcter privat i reduït de l’activitat, sempre donarem preferència a les persones que coneguem d’antuvi, especialment si estan associades al CCN.
La trobada té un cost de 5€ / persona per ajudar a cobrir el lloguer del local. Si voleu portar alguna cosa per compartir (menjar, beguda i/o un joc de taula), serà molt benvinguda!
Uns dies abans de l’activitat farem un grup temporal de WhatsApp per acabar-la de coordinar, amb les persones participants que hi vulguin entrar. La ubicació del local es comunicarà per privat a les persones assistents quan el tinguem reservat.

Crèdit de la imatge: We Are Just Naked NYC

Trobada jove de coneixença i benvinguda
2024-01-26 17:00 - 20:00 | Seu del Club Català de Naturisme, Pere Vergés, 1, Barcelona, Barcelona, Espanya
El divendres 26 de gener, de 17 a 20h, farem una primera trobada de coneixença i benvinguda a Barcelona, a l’Hotel d’Entitats de La Pau, on es troba la seu del Club Català de Naturisme (C/ Pere Vergés, 1).
Es tracta d’una nova proposta d’activitat, pensada especialment per oferir a les persones que estan interessades en el grup de Joves Naturistes però encara no han vingut a cap activitat (o que ho han fet molt poques vegades) una bona oportunitat de conèixer-nos i de saber com funcionen tant el grup de joves com el CCN.
Creiem que l’espai de l’Hotel d’Entitats és un lloc ideal per aquest primer contacte: allà s’hi troben tots els butlletins que ha publicat el Club fins a dia d’avui i que podem consultar, a més de molts altres records (fotografies, premis, regals d’altres associacions, etc.).
Intentarem seguir aquesta dinàmica durant la trobada:

Presentació individual (informal) de qui vingui a l’activitat, siguin persones noves o membres del grup de fa anys;
Explicació de què són i com funcionen el grup de Joves Naturistes i el Club Català de Naturisme, mirant els butlletins i altres records;
Conversa informal per acabar-nos de conèixer una mica més: hobbies, interessos, com vivim el naturisme, quines expectatives tenim amb el grup…
Soparet en algun lloc amb opcions vegetarianes/veganes (contemplant necessitats alimentàries) per continuar la conversa si ens ve de gust.

Friendly reminder: És imprescindible que tothom cuidi l’espai i que es respectin les necessitats de les persones que hi participen (independentment del físic, la identitat i expressió de gènere, orientació, lloc d’origen, etc.), ja que es pretén que sigui un espai el més divers i segur possible.
En cas que estigueu interessadis a participar en l’activitat, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat.
>> Si és la primera vegada que veniu a una de les nostres trobades, és especialment important que us presenteu degudament al missatge i que hagueu llegit prèviament les nostres normes de conducta. Tingueu present que, pel caràcter privat i reduït de l’activitat, sempre donarem preferència a les persones que coneguem d’antuvi, especialment si estan associades al CCN.

Sessió d'spa nudista
2024-02-04 18:00 - 19:30 | Hotel & Spa Villa Olímpica Suites, Carrer de Pallars, 121-125, Barcelona, Barcelona, 08018, Espanya
Activitat organitzada pel Club Català de Naturisme
Pel diumenge 4 de febrer, el Club Català de Naturisme ha programat una nova sessió nudista a l’spa Minos de l’Hotel Vila Olímpica de Barcelona (C. de Pallars, 121-125). L’horari serà de 18 a 19:30h.
Tot i que es tracta d’una activitat oberta a tothom, des de Joves Naturistes fem la nostra pròpia convocatòria per formar un grupet amb les persones joves que vulguin assistir a la trobada. Si tens menys de 35 anys, pots contactar-nos (per correu a joves@naturisme.cat o per DM a Instagram o Twitter) perquè et posem en contacte amb les persones del grup de joves que assisteixin a l’activitat i us hi pugueu trobar amb facilitat.
Cal que feu vosaltres la reserva al correu minoshvo@zthotels.com o bé al telèfon 933 569 727, escollint l’opció de l’spa, extensió número 2. L’horari per fer reserves són les tardes de 17 a 22h. No trigueu massa a trucar, que les places volen!
El preu per entrar són 15 euros per les persones sòcies del CCN i 19 per les no sòcies, i inclou una tovallola, xancletes i 90 minuts d’spa relaxant. L’spa compta amb una piscina, banyeres d’hidromassatge, banys turcs, sauna finlandesa i circuits d’aigua a diverses temperatures. Vegeu la web de l’spa.

Folk a pèl - edició d'hivern
2024-02-17 10:00 - 22:00 | Tarda de jocs de taula, Barcelona
Pel dissabte 17 de febrer, les Joves Naturistes estem organitzant un Folk a Pèl d’hivern (trobada de ball folk naturista) en col·laboració amb el grup de Folk a pèl, principalment perquè no volem esperar tot un any per retrobar-nos i experimentar el folk al natural!
Aquesta edició especial es farà a la Masia de Can Balasch, prop de Rubí (vegeu ubicació), en col·laboració amb un projecte de neomasoveria i recuperació de patrimoni històric (Més Arrels). Disposarem tant d’espais d’interior com d’exterior per fer les diverses activitats. Per a les persones que vingueu de lluny, hi haurà opció de pernoctar en bivac o tenda de campanya (portada per vosaltres) a la zona de la masia.
Nota important: tot i que aquesta activitat és en part organitzada per Joves Naturistes, es contempla com una activitat sense limitació d’edat, oberta a totes les persones que hi vulguin participar, com han estat fins ara totes les edicions del Folk a pèl.
Proposem de moment la següent planificació:

10 h: arribada, instal·lació i preparació de l’espai.
12 h: taller per aprendre a ballar folk i danses tradicionals d’arreu dels Països Catalans.
14 – 16 h: dinar compartit amb tot allò que portem les persones assistents.
16 – 18 h: activitats organitzades per les masiaires.
18 – 20 h: ballarugues acompanyades de música en directe on posarem a prova tot allò après durant el taller del matí.
20 h: sopar compartit.
21 – 22 h: espai perquè qui vulgui pugui tocar, cantar i ballar informalment.
22 h: comiat.

Procediment d’inscripció:
[Abans d’inscriure-us, és important que llegiu la informació del bloc de Folk a pèl per saber si la trobada és a la vostra mida]

Omplir aquest formulari.
Fer una transferència de 20€ (25€ si feu pernoctació del 17 al 18) al compte de la masia (dades al formulari). A l’assumpte de la transferència cal que hi escriviu el vostre nom, cognoms i el codi “N17”(= “Naturisme 17 de febrer”).

La reserva no quedarà confirmada fins que no es faci la transferència. Els preus no inclouen àpats (aquests són compartits entre les persones assistents), i els diners seran destinats íntegrament al manteniment de la masia i del projecte Més Arrels.
La masia té un aforament de 50 persones.
Recordatori: És imprescindible que tothom cuidi l’espai el dia de l’activitat i que es respectin les necessitats de les persones que hi participen (independentment del físic, la identitat i expressió de gènere, orientació, lloc d’origen, etc.), ja que es pretén que sigui un espai el més divers i segur possible. Remarquem que despullar-se durant la trobada serà completament opcional.

Cartell dissenyat per Paula Lahoz

Trobada jove d'interior otaku-nudista
2024-03-03 17:00 - 21:00 | Barcelona, Barcelona, Barcelona, Espanya
El diumenge 3 de març, de 17 a 21h, farem una trobada d’interior en nuesa opcional a Barcelona, en un local privat. Però, a diferència de les trobades d’interior que hem organitzat fins ara a l’hivern, volem que aquesta tingui una temàtica otaku / asiàtica.
Hem fet un planning amb algunes de les activitats que es podrien fer (subjecte a modificacions):

🌸 Arribada al local, presentació i dinamització de l’activitat
🌸 Berenar d’aperitius japonesos dolços i salats
🌸 Battle royale de waifus i husbandos ε(´｡•᎑•`)っ 💕
🌸 Karaoke d’openings d’anime
🌸 Sessió de fotos per tenir un record de l’activitat i fer-ne difusió (qui vulgui)
🌸 Pluja d’idees i planificació de properes activitats de Joves Naturistes
🌸 Feedback de la quedada i check-out

Remarquem que despullar-se durant la trobada serà totalment opcional.
Friendly reminder: És imprescindible que tothom cuidi l’espai i que es respectin les necessitats de les persones que hi participen (independentment del físic, la identitat i expressió de gènere, orientació, lloc d’origen, etc.), ja que es pretén que sigui un espai el més divers i segur possible.
En cas que estigueu interessadis a participar, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat.
>> Si és la primera vegada que veniu a una de les nostres trobades, és especialment important que us presenteu degudament al missatge i que hagueu llegit prèviament les nostres normes de conducta. Tingueu present que, pel caràcter privat i reduït de l’activitat, sempre donarem preferència a les persones que coneguem d’antuvi, especialment si estan associades al CCN.
Al final, el lloguer del local anirà íntegrament a càrrec del CCN. Ens repartirem entre nosaltres el que hagin costat els aperitius japonesos per compartir.

Assemblea General Ordinària del CCN
2024-03-17 10:30 - 14:00 | Torre Jussana, Avinguda Cardenal Vidal i Barraquer, 30, Barcelona, Barcelona, 08035, Espanya
Convocatòria d’Assemblea General Ordinària de l’Associació Club Català de Naturisme
Atenció: aquesta activitat només és oberta a persones sòcies del CCN. Per a més informació sobre per què i com associar-te, consulta els apartats finals d’aquesta pàgina.
Es convoca a totes les persones sòcies del Club Català de Naturisme a la propera Assemblea General Ordinària, que tindrà lloc el diumenge 17 de març a les 10.30 hores a les instal·lacions de Torre Jussana (Av. Cardenal Vidal i Barraquer, 30 – 08035 Barcelona).
Ordre del Dia (encara subjecte a modificacions):

Lectura, si s’escau, i aprovació de l’acta de l’assemblea anterior.
Memòria d’activitats del 2023.
Estat de comptes i tancament del 2023.
Pressupost del 2024.
Avenços en les direccions de treball i projectes per al 2024.
Propostes d’algunes activitats per al 2024.
Proposta de revisió del Reglament d’Ordre Intern (ROI).
Proposta de reorganització i normativa per als grups de WhatsApp.
Precs i preguntes.

Des del grup de Joves Naturistes volem subratllar la importància que les persones sòcies joves tinguin presència a les assemblees generals de l’Associació i s’impliquin directament en el funcionament del CCN. L’Assemblea és un espai on podreu exercir el vostre dret de vot però també el dret de veu, a opinar i/o a proposar. La nova Junta Directiva del Club, escollida el passat 11 de novembre de 2023, inclou una bona porció de persones joves i el nostre objectiu és tirar endavant iniciatives que ajudin a la pervivència i la renovació del moviment naturista, convertint el CCN en un espai el més segur, interseccional i divers possible. Per tirar endavant aquesta comesa, ens hem de fer escoltar. Tot recolzament és molt benvingut, així com propostes, idees i, sobretot, la vostra participació i col·laboració activa!
Si teniu alguna proposta sobre el funcionament del Club o sobre qualsevol tema relacionat amb la promoció, defensa i dinamització del moviment naturista que creieu que sigui interessant de tractar a l’Assemblea, podeu fer-nos-la arribar abans per algun dels mitjans citats més avall i la tindrem en compte.
En cas de no poder-hi assistir, us recomanem fer ús de la delegació de vot, que cal adreçar per escrit a la secretaria de l’Entitat, via correu electrònic (ccn@naturisme.cat).
Per a qualsevol aclariment, proposta o confirmació d’assistència, sisplau, contacteu-nos pel WhatsApp del CCN (669 28 92 71) o per correu (sigui joves@naturisme.cat o bé ccn@naturisme.cat).
Barcelona, 19 de febrer de 2024
La Junta del Club Català de Naturisme

Primer bany de l'any de Joves Naturistes
2024-04-21 | Platja de la Vinyeta, Platja de la Vinyeta, Calella, Barcelona, Espanya
Aquest diumenge 21 d’abril, les Joves Naturistes celebrarem el nostre primer bany de l’any a la cala de la Vinyeta (entre Sant Pol de Mar i Calella, Maresme). La idea és fer una trobada per socialitzar a l’aire lliure en un ambient de nuesa opcional, amb possibilitat de banyar-nos si el temps ho propicia.
Proposta de pla del dia:
🚉 Hora i lloc d’inici de la trobada: 10 h del matí a l’estació de tren de Sant Pol de Mar (línia R1 o RG1, amb possibilitat d’agafar tren juntis si sortiu de Barcelona). Però podeu venir a l’hora que vulgueu i trobar-nos directament a la platja.
👣 Les que ens reunim al matí a l’estació de Sant Pol anirem caminant cap a la Vinyeta tot passant i fent petita parada a les zones on es fa nudisme abans d’arribar-hi (els darrers temporals han portat molta sorra). Hi ha l’opció de fer aquell tram en nuesa, i qui vulgui pot fer tot el que queda de camí així fins la Roca Grossa. Malauradament la sorra que connectava la Roca Grossa amb la Vinyeta s’ha desplaçat i s’haurà de pujar i travessar el mirador.
🏖️ Un cop arribades a la cala de la Vinyeta, buscarem el millor racó i ens hi establirem. Farem bany(s) i acabarem de passar l’estona.
🌅 Hora de tornada lliure.
En cas que estigueu interessadis a participar-hi, feu-nos-ho saber a través d’un DM al nostre Instagram o Twitter, o envieu-nos un missatge a joves@naturisme.cat. Si és la primera vegada que veniu a una de les nostres trobades, és especialment important que us presenteu al missatge i que hagueu llegit prèviament les nostres normes de conducta.
Atenció: si la predicció meteorològica és molt desfavorable, l’activitat serà cancel·lada.

Imatges: trobada de Joves Naturistes a la Vinyeta, estiu del 2020.
